Да гэтага дня Надзя мела блізкасць толькі з двума падлеткамі. І здарылася так таму, што на ведала: дзеля пастаўленай мэты яны могуць перайсці ўсе межы. Таму быў знойдзены своеасаблівы кампраміс: яна сама аддаецца і тым самым страчвае для іх усялякую цікавасць. А каб яе сувязь не стала здабыткам грамадскасці, на наступны дзень яна абвяшчала кавалеру аб сваёй цяжарнасці. У гэты новы дзіўны час нараджэнне дзяцей было цалкам падкантрольным і рэгламентаваным, адыход ад плану пагражаў маці прымусовым абортам, а таксама суровым пакараннем для абодвух бацькоў. Праз сваю непісьменнасць ніводзін з яе партнёраў нічога не зразумеў. Абодва кляліся самым дарагім, што ўсё гэта застанецца таямніцай, калі яна самастойна пазбавіцца дзіцяці. І пасля гэтага ў запале канспірацыі нават не размаўлялі з ёй. Але гэта былі вымушаныя крокі, спробы пазбавіцца праблемаў з найменшымі для сябе наступствамі. А сёння гэта быў яе выбар, яе жарсць.